टाइम8, तामुलपुर, आगष्ट 22: बागसा जिलानि 27 नं नाग्रीजुलि बियाबनि बेन्दोङाव थानाय कावलि गामि आफादनि गेलेग्रा फोथाराव दिनै बि जे पिनि मोनसे गेवलां मेलआव गोबां राजखान्थि हानजानिफ्राय बि जे पि हानजायाव हाबफैदों। थांनाय 5 बोसोराव 27 नं नाग्रिजुलि बियाबाव बि टि सि सोरखारा ओनसोलनि जौगानाय खामानि मावनो थाखाय मोजां खाबु होआखैमोन होननानै बिटिसिनि बारग’ एम सि एल ए धर्म नारायण दासा रायजो-राजाफोरनि सिगाङाव खेंफोरथि होदों। जायनि थाखाय धर्म नारायण दासा नाग्रीजुलिनि एम सि एल ए जानानै ओनसोलनि जौगानायनि सायाव बांद्राय खामानि मावनो हायाखै। दिनै रायजोफोरनि सिगाङाव खोथा होबाय होननानै बुंनायनि अनगायै रायजोफोरा साखि जाबाय होननानैबो धर्म नारायण दास बुङो। फैगौ बिसायख’थिआव धर्म नारायण दासखौ देरहाहोयोब्ला नाग्रीजुलि ओनसोलनि जौगानायखौ आद्रा दोननाय जानाय नंलिया होनना बुंथियो।